《次韵谢徐赞府》
元代·方回

越燠燕寒万里赊，相逢重接话言嘉。
乘车君不轻予笠，缺酒吾言啜子菜。
斯立官衔清似水，叔原乐府丽于花。
内交傥许如元白，各赋春深二十家。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。